Erich Pommer
<s>Erich Pommer (20. jul 1889 – 8. maj 1966) bio je njemački filmski producent, poznat po tome što je producirao neke od najznačajnijih ostvarenja njemačke kinematografije u nijemoj i na početku zvučne ere, odnosno bio jedna od najuticajnijih ličnosti evropske kinematografije u međuratnom periodu.</s>

<s>Pommer je svoju karijeru započeo 1907. godine u berlinskoj podružnici francuske filmske kompanije Gaumont, a nakon kraćeg sudjelovanja u Prvom svjetskom ratu, gdje je ranjen, je 1915. osnovao vlastiti filmski studio Deutsche Eclair (Decla).</s><s>U prvim godinama poslije rata taj je studio bio zaslužan za klasična ostvarenja kao što je Kabinet dr. Caligarija, kao i poticaj karijere uglednim sineastima kao što su F. W. Murnau i Fritz Lang.</s><s>Kada je Decla film 1921. inkorporirana u UFA-u, Pommer je postao jedan od njenih direktora.</s><s>Pod njegovim je vodstvom UFA imala niz komercijalnih uspjeha, ali ju je 1926. godine napustio i otišao u Hollywood gdje je boravio nekoliko godina, upoznavši se sa modernim filmskim tehnikama.</s><s>U Njemačku se vrlo brzo vratio, te ponovno zaposlio u UFA-i gdje je igrao važnu ulogu u uvođenju zvučne tehnologije.</s><s>Jedan od najpoznatijih filmova iz tog perioda je Plavi anđeo sa Marlene Dietrich.</s>

<s>Pommer je Njemačku ponovno napustio nakon dolaska nacista na vlast 1933. godine.</s><s>Nekoliko godina je radio u Francuskoj, potom u Britaniji, gdje je, između ostalog, surađivao sa Alfredom Hitchcockom.</s><s>Za vrijeme Drugog svjetskog rata je boravio u SAD u krajnjem siromaštvu, ali su ga nakon završetka rata američke okupacijske vlasti angažirale da pomogne obnovi filmske industrije.</s><s>Tom se prilikom Pommer istakao i na radu na sistemu dobrovoljne filmske cenzure poznatom kao Freiwillige Selbstkontrolle der Filmwirtschaft, a koji se ispočetka temeljio na hollywoodskom Haysovom kodeksu.</s>

<s>Vanjske veze</s>

<s>Njemački filmski producenti</s>

